open-index/open-wikipedia-markdown huggingface dataset:
Luettelo televisiosarjan Game of Thrones saamista palkinnoista ja ehdokkuuksista

***Game of Thrones*** on yhdysvaltalainen televisiosarja, jonka ovat luoneet David Benioff ja D. B. Weiss. Sarja perustuu George R. R. Martinin fantasiakirjasarjaan *[[Tulen ja jään laulu]]*. *Game of Thrones* on ollut ehdolla yli 50 palkintoon, joista se on voittanut 16. Voitettuihin palkintoihin lukeutuvat Peter Dinklagen Primetime Emmy sekä Golden Globe -palkinnot.

## Palkinnot ja ehdokkuudet
### Emmy-palkinnot

*Game of Thrones* oli vuonna 2011 ehdolla 13 Primetime Emmy -palkintoon, joista se voitti kaksi. Peter Dinklage voitti parhaan miessivuosan Emmyn roolistaan Tyrion Lannisterina. Palkinto oli Dinklagen ensimmäinen Emmy. Toinen Emmy tuli Creative Arts -kategorioissa parhaasta alkutunnuksen suunnittelusta.

Vuonna 2012 sarja voitti kuusi Creative Arts Emmy -palkintoa. Yhteensä se oli ehdolla 12 Emmy-palkintoon. Uusia Creative Arts -ehdokkuuksia olivat paras leikkaus ja yksikamera-sarjan Art Direction. Sarja oli mukana myös uudessa kategoriassa ”Merkittävä saavutus interaktiivisessa mediassa”. Edelliseen vuoteen verrattuna paras käsikirjoitus ja ohjaus jäivät pois, vaikka joidenkin mielestä George R. R. Martin ja Neil Marshall olisivat ansainneet ehdokkuuden jaksosta ”Mustavirta”.

#### Primetime Emmy -palkinnot

#### Creative Arts Emmy -palkinnot

### Golden Globe -palkinnot

### Satellite-palkinnot

### Saturn-palkinnot

### Scream-palkinnot

### Writers Guild of America -palkinto

### Muut palkinnot

## Lähteet
Expo Expo

**Expo Expo** on japanilaisen hip hop -yhtyeen m-flon toinen studioalbumi. Se julkaistiin 28. maaliskuuta 2001.

*Expo Expo* ilmestyi noin vuosi m-flon ensimmäisen albumin *[[Planet Shining]]* jälkeen, ja se oli yhtyeen viimeinen kolmijäsenisenä äänitetty studioalbumi. Vuonna 2002 laulaja Lisa lähti yhtyeestä ja aloitti soolouran. *Expo Expo* menestyi hyvin. Se saavutti Oricon-listan kolmannen sijan, ja sitä myytiin yhteensä noin 800&nbsp;000 kappaletta. Siltä julkaistiin useita singlejä: ”How You Like Me Now?”, ”Come Again”, ”Orbit-3”, ”Prism”, ”Dispatch” ja ”Yours Only, / Lies”. Niistä etenkin yhtyeen yhdeksäs single ”Come Again” oli hitti ja sijoittui Oricon-listan neljännelle sijalle.

Albumin kehystarina sijoittuu ”virtuaaliseen maailmannäyttelyyn” vuonna 2012. Sillä on kuusi teemaan liittyvää välisoittoa: ”pääportti”, ”itäportti”, ”eteläportti”, ”keskustorni”, ”länsiportti” ja ”kiitos”. Välisoitoilla esiintyvät muiden muassa Mako Hattori ja Coldfeet-yhtyeen Lori Fine. Albumia seuranneelta kiertueelta m-flo julkaisi livealbumin *[[m-flo Tour 2001 ”Expo Expo”]]*, ja myöhemmin samana vuonna ilmestyi albumin kappaleista tehty remix-albumi *[[Expo bōei robotto Gran Sonik]]*.

## Kappaleet
# Seimon ()
# Prism
# Higashimon ()
# Expo Expo [feat. Towa Tei, Bahamadia & Chops]
# What It Is
# Orbit-3
# Minamimon ()
# Dispatch [feat. Dev Large, Nipps & Vincent Galluo]
# Magenta Rain [feat. Umjanna]
# Chūō-tawā ()
# Come Again
# Nishimon ()
# Yours Only,
# How You Like Me Now?
# Arigatō ()
# The Bandwagon

## Lähteet
Henri Sauguet

**Henri Sauguet** (1901–1989) oli ranskalainen säveltäjä. Hän oli kotoisin Bordeaux'sta, mutta muutti Darius Milhaud'n rohkaisemana Pariisiin opiskelemaan Charles Koechlinin johdolla. Häneen vaikutti Eric Satien tapaaminen. Hän sai mainetta varsinkin balettimusiikillaan, ja lisäksi hänen tuotantoonsa kuluu muun muassa oopperaa, sinfonioita, konserttoja ja pianokappaleita. Balettien joukossa on Sergei Djagileville kirjoitettu *[[La chatte]]* (1927).

Sauguet pääsi Académie des Beaux-Artsiin vuonna 1976. Hän oli myös Kunnialegioonan sekä Ordre National du Mériten upseeri ja Ordre des Arts et des Lettres'n komentaja. Hänen elämänkumppaninsa oli Jacques Dupont.

## Lähteet
Tšerepnin

**Tšerepnin** on ollut seuraavien henkilöiden sukunimi:

* Aleksandr Tšerepnin (1899–1977), säveltäjä
* Ivan Tšerepnin (1943–1998), säveltäjä
* Nikolai Tšerepnin (1873–1945), säveltäjä
* Serge Tšerepnin (s. 1941), säveltäjä
Kaivanto

**Kaivanto** on maahan kaivettu kuoppa. 
Tavallisimmin kaivannolla ymmärretään rakennus- tai korjaustyön yhteydessä maahan kaivettavaa, väliaikaista kuoppaa, jolla tehdään tilaa rakennettavan rakennuksen tai sen rakenteiden maanpinnan alapuolisille osille taikka korjattavien rakenteiden tai maanalaisen, teknisen infrastruktuurin esille kaivamista. Kaivannot on toteutettava aina siten, ettei niistä aiheudu vaaraa niissä mahdollisesti työskenteleville henkilöille (tuenta sortumariskin varalta) eikä niiden läheisyydessä liikkuville ihmisille (asianmukainen merkitseminen / aitaus). Kaivannolla voidaan tarkoittaa myös esimerkiksi juoksu- tai vallihautaa, vesiuomaa, arkeologisia kaivauksia tai jopa avolouhosta.
Puhallushiekka

**Puhallushiekka** (myös saumaushiekka) on hienojakoista luonnonhiekasta tai -kivestä valmistettua hiekkaa, jota käytetään esimerkiksi hiekkapuhallukseen ja pihakivien saumojen täyttöön. Puhallushiekan tyypillinen raekoko on 0,5–2 mm, saumaus- ja puhallushiekalla 0,1–1,6 mm.
Andy Palacio

**Andy Palacio** (2. joulukuuta 1960 – 19. tammikuuta 2008) oli belizeläinen muusikko ja lauluntekijä. Hän kuului garifuna-kansaan ja oli johtavana vaikuttajana sen musiikkiperinteen elvyttämisessä. Lisäksi hän toimi garifunan kielen säilymisen hyväksi. Hän julkaisi muun muassa albumin *Watina* Ivan Duranin kanssa kokoamansa Garifuna Collectiven kanssa vuonna 2007; albumi menestyi listoilla eri puolilla maailmaa. Palacio työskenteli myös opettajana ja hallintotehtävissä. Hänet otettiin Order of Meritorious Serviceen syyskuussa 2007, ja marraskuussa hänet nimitettiin Unescon rauhanartistiksi. Hän kuoli 47-vuotiaana Belize Cityssä kärsittyään sydänkohtauksen ja aivoverenkiertohäiriökohtauksen.

## Lähteet
Gay & Lesbian Alliance Against Defamation

**GLAAD** on vuonna 1985 perustettu järjestö, joka pyrkii vaikuttamaan tiedotusvälineiden seksuaali- ja sukupuolivähemmistöistä antamaan kuvaan. Se työskentelee media-ammattilaisten kanssa antaakseen näille asianmukaista tietoa seksuaali- ja sukupuolivähemmistöistä ja pyrkii oikaisemaan loukkaavia esityksiä. Alun perin järjestön tarkoituksena oli vastustaa *[[New York Post]]in* tapaa uutisoida AIDSista. Toiminta laajeni sittemmin valtakunnalliseksi. Vuonna 1992 GLAAD pääsi *[[Entertainment Weekly]]n* "Hollywood's 100 Most Powerful Entities" -listaukseen.

GLAAD jakaa GLAAD-mediapalkintoja homoystävällisyydestä mediassa ja viihteessä.

Vuoteen 2013 asti järjestön virallinen nimi oli *Gay & Lesbian Alliance Against Defamation*.

## Lähteet

## Aiheesta muualla
* Viralliset sivut
Percy Whitlock

**Percy William Whitlock** (1. kesäkuuta 1903 Chatham – 1. toukokuuta 1946 Bournemouth) oli englantilainen säveltäjä ja urkuri. Hän opiskeli Ralph Vaughan Williamsin johdolla Lontoon Royal College of Musicissa. Hänen teoksissaan on vaikutteita muiden muassa Vaughan Williamsilta, Elgarilta, Gershwinilta, Stanfordilta, Quilterilta ja Rahmaninovilta. Whitlockin sävellyksiä uruille ovat muiden muassa *Five Short Pieces* (1929), *Fourt Extemporisations* (1933), *Seven Sketches on Verses of the Psalms* (1934), *Plymouth Suite* ja c-mollisonaatti (1936). Hän sävelsi myös g-mollisinfonian uruille ja orkesterille.

Whitlock sairastui parikymppisenä tuberkuloosiin. Lisäksi hän kärsi verenpainetaudista, ja elämänsä loppuvaiheissa hän sokeutui. Hän kuoli 42-vuotiaana ja joutui pitkälti unohduksiin vuosikymmeniksi. Myöhemmin romanttisen ja postromanttisen urkukirjallisuuden suosio on kasvanut, ja Whitlockin teoksia on myös levytetty. Vuonna 1983 perustettiin Percy Whitlock Trust, joka on pyrkinyt tekemään Whitlockin tuotantoa tunnetummaksi. Sen puheenjohtaja on Francis Jackson. Sihteerinä toimii Malcolm Riley, joka julkaisi säveltäjän elämäkertateoksen vuonna 1998 ja jatkoi sitä kirjalla *The Percy Whitlock Companion* (2007).

## Lähteet
Yleisurheilu kesäolympialaisissa 2012 – miesten keihäänheitto

**Miesten [[keihäänheitto]]on [[Kesäolympialaiset 2012|Lontoon olympiakisoissa 2012]]** osallistui kaikkiaan 44 heittäjää 31 eri maasta. Karsintakilpailu käytiin keskiviikkona 8. elokuuta ja loppukilpailu lauantaina 11. elokuuta.

## Karsinta
Karsintaraja oli 82 m (Q), mutta vähintään 12 parasta finaaliin (q).

## Loppukilpailu

## Lähteet
* Yleisurheilu kesäolympialaisissa 2012 (en)
*Doping-käry, Antti Ruuskanen nousee olympiahopeamitalistiksi!
Sopot (täsmennyssivu)

**Sopot** on usean paikan nimi:

*Sopot, Lovetšin alueella Bulgariassa
*Sopot, kaupunki Plovdivin alueella Bulgariassa
*Sopot, kaupunki Puolassa
*Sopot, joki Puolassa
*Sopot, kunta Romaniassa
*Sopot, kunta Serbiassa
Nikopol (täsmennyssivu)

**Nikopol** voi viitata johonkin seuraavista:

* Nikopol, kaupunki Ukrainassa
* Nikopol, kaupunki Bulgariassa
* *Nikopol*-trilogia, Enki Bilalin sarjakuva
Sundae

**Sundae** on jäätelöstä valmistettava jälkiruoka. Se koostuu jäätelöstä ja päälle laitettavasta kastikkeesta tai siirapista ja joissakin tapauksissa muista koristeista, kuten hienonnetuista pähkinöistä, strösseleistä, kermavaahdosta tai maraschinokirsikoista. Sundaejäätelöitä myydään pääosin jäätelöbaareissa, mutta muutamat pikaruokalat kuten McDonalds myyvät myös niitä. Sundaeta alettiin tarjoilla Yhdysvalloissa 1890-luvulla, mutta sen tarkemmasta kotikaupungista on useita eri varmentamattomia tarinoita.

## Historia

Sundaen alkuperää ei tunneta täysin tarkasti ja siihen on liitetty useita varmentamattomia tarinoita. Sundaen tarjoilu on alkanut ilmeisesti 1890-luvulla Yhdysvalloissa. Sen kotikaupungiksi on esitetty useita eri kaupunkeja, joita ovat esimerkiksi Buffalo, Evanston, Norfolk, Plainfield, New York, Cleveland ja New Orleans. Ehkä yleisimmin sundaen kotikaupungiksi väitettyjä kaupunkeja ovat Two Rivers Wisconsinissa ja Ithaca New Yorkin osavaltiossa. Yleisen tarinan mukaan sundaen keksiminen liittyi niin sanottuihin sunnuntailakeihin (*blue laws*). Sunnuntailait olivat uskonnollisista syistä säädettyjä lakeja, tarkoituksena oli kieltää tiettyjä huveja sapattina eli sunnuntaina. Tarinan mukaan lailla kiellettiin aikanaan virvoitusjuomat, mutta laki ei koskenut jäätelöitä. Tarinan todenperäisyydestä ei ole kuitenkaan sen enempää näyttöä. Two Riversissä ja Ithacassa sunnuntailakeja ei edes ollut käytössä.

Two Riversin kaupunkiin liitetyn tarinan mukaan sundaen keksi jäätelöjä myynyt Edward C. Berners ja hänen asiakkaansa George Hallauer. Hallauer pyysi hetken mielijohteesta Bernersiä lisäämään jäätelöönsä suklaakastiketta. Berners piti ideaa huonona, mutta tarjoili asiakkaansa pyytämän annoksensa. Hallauer piti kuitenkin annoksestaan tilaten vielä toisenkin. Idea levisi näin muidenkin asiakkaiden keskuuteen ja lopulta kaupungin ulkopuolellekkin. Ithacan tarinan mukaan jäätelön tilaajana oli eräs pappi, joka asioi sunnuntaina Platt and Colt -jäätelöbaarissa pyytäen jäätelöönsä kirsikkasiirappia. Paikallisessa sanomalehdessä *Ithaca Daily Journal* tiedetään ilmestyneen 5. huhtikuuta 1892 mainos, jossa mainostettiin uutta tuotetta *Cherry Sunday*. Myöhemmin lehdessä kuvailtiin annosta vielä tarkemmin jäätelönä samppanjalasista tarjoiltuna kirsikkasiirapin kera ja kirsikalla koristeltuna. Lehdestä huolimatta ei voida sanoa täysin varmasti, oliko kyseessä ensimmäinen vastaavan annoksen tarjoilu. 

*Ithaca Daily Journal* käytti annoksesta nimeä *Sunday* (sunnuntai), mutta nimi esiintyi sittemmin useissa eri muodoissa muissa lehdissä. Muita käytettyjä nimiä olivat esimerkiksi sondie, sundi, sundhi ja myös nykyinen sundae. Jälleen varmistamattoman tarinan mukaan syynä oli se, että hartaasti uskonnolliset eivät halunneet jäätelöstä käytettävän pyhäpäivä sunnuntain nimeä.

## Lähteet

## Aiheesta muualla
GEO

**Geo** ja **GEO** voivat tarkoittaa ainakin seuraavia:

*GEO, Georgian maakoodi
*Geo, kansainvälinen aikakauslehti
*GEO, IATA-koodi Cheddi Jaganin kansainväliselle lentokentälle Guyanassa
*GEO, (), tekoälynäkyvyyden optimointi
*geostationaarinen rata (, GEO), Maan kiertorata
*geo-etuliite voi viitata moniin Maahan liittyviin asioihin (geologia, geoterminen jne.).
Vaarnakalat

**Vaarnakalat** (Triacanthodidae) on jäykkäleukakaloihin kuuluva heimo. Heimon lajeja tavataan lämpimistä vesistä Atlantista ja indopasifiselta merialueelta.

## Lajit ja anatomia
Vaarnakalojen heimoon kuuluu 11 sukua ja noin 20 lajia, muun muassa rusovaarnakala (*Triacanthodes ethiops*). Vaarnakalat ovat kooltaan pieniä ja saavuttavat korkeintaan noin 20 cm:n pituuden. Ruumiinmuodoltaan ne ovat korkeita ja litteitä. Selkäevässä on 6 terävää piikkiä ja takaosassa pehmeämpiä ruotoja. Vatsaevät koostuvat pitkästä terävästä piikistä ja yhdestä ruodosta. Vaarnakalalajien pyrstöevä on muodoltaan pyöreähkö. Heimon lajien silmät ovat kookkaat ja kuono terävä. Suussa on kummassakin leuassa noin 10 kartiomaista hammasta. Vaarnakalojen nahka on paksu ja suomut ovat pienikokoisia. väriltään kalat ovat usein punertavia ja ruumiissa voi olla keltaisia, sinisiä tai vihreitä laikkuja.

## Levinneisyys ja elintavat
Vaarnakaloja tavataan Atlantin länsiosista, Intian valtamerestä ja Tyynestämerestä subtrooppisilta ja trooppisislta alueilta. Ne elävät lähellä kivikkoista pohjaa tyypillisesti 35&ndash;900 metrin syvyydessä merenpinnasta. Heimon lajien ravinto koostuu pohjalla elävistä selkärangattomista eläimistä.

## Lähteet
Mannakorven mailla

**Mannakorven mailla** on Reino Palmrothin sanoittama laulu, jonka sävel on kansansävelmä. Sen tunnetuin levyttäjä on Tapio Rautavaara. Palmroth kirjoitti sanat 1930-luvulla. Samaan sävelmään on S. Albert Kivinen tehnyt sanat ”Oikeuden jumalatar”, ja hän levytti sen kokoelma-ep:lle *[[Lauluja oikeuslaitoksesta]]* vuonna 1970.  Sävelmän tunnetuimpia levytyksiä on Rauli Badding Somerjoen vuonna 1971 salanimellä Mauri Mannakorpi tekemä "Levanterin laulu". Isto Hiltunen on salanimellä Reima Levonsalo tehnyt kappaleesta rautalankahenkisen instrumentaaliversion "Levanders Theme". Samaan sävelmään perustuu myös rap-muusikko Palefacen kappale ”Helsinki – Shangri-La”.

## Lähteet
Kokoäänialueen kaiutin

**Kokoäänialueen kaiutin** eli laajakaistakaiutin on kaiutin, jonka kautta soitetaan kaikkia äänitaajuuksia. Käytännössä taajuusvaste ei ole täysin suora, mutta kokoäänialueen kaiuttimet toistavat kokonaisuutena kuuloalueen taajuudet paremmin kuin muissa kaiutinelementtityypeissä. Elementti voi olla esimerkiksi 4-tuumainen. Suurta dynamiikkaa bassoalueella ei voi saavuttaa eivätkä korkeat taajuudet välttämättä soi niin laadukkaasti kuin diskanttikaiuttimen kautta, mutta rakenteen äänenlaatua lisäävänä tekijänä voi mainita sen, että vaihevirhe jää pieneksi, koska kaikki taajuudet tulevat samasta elementistä.

Periaatteella on tehty kaiuttimia, jotka sopivat vaativallekin kuuntelijalle.

## Katso myös
*Subwoofer
*Bassokaiutin
*Keskiäänikaiutin
*Diskanttikaiutin
*Edward James Jordan

## Lähteet

## Kirjallisuutta
*
Myristoleiinihappo

**Myristoleiinihappo** eli **n-tetradekeenihappo** (C14:1 n-5) on harvinainen omega-5-rasvahappo, jota tuotetaan myristiinihaposta delta-9-desaturaasi-entsyymin avulla. Yhdistettä esiintyy luonnossa muun muassa muskottikasvien (*Myristicaceae*-heimo) siementen sisältämässä öljyssä, jossa yhdisteen pitoisuus on jopa 30 %.

## Lähteet

## Aiheesta muualla
* PubChem: Myristoleic acid 
* Human Metabolome Database: Myristoleic acid 
* Food Component Database (FooDB): Myristoleic acid 
* Kyoto Encyclopedia of Genes and Genomes (KEGG): Myristoleic acid 
*Dr. Duke's Phytochemical and Ethnobotanical Databases: Myristoleic-acid
Rade des Basques

**Basque Roads** on suojainen Biskajanlahden poukama Ranskan Charente-Maritimen läänin rannikolla. Poukaman suojana lännessä on Oléronin saari () ja pohjoisessa Rén saari (). La Rochellen satamakaupunki sijaitsee poukaman koilliskulmassa ja etelässä Rochefortin kaupunki lähellä Charentejoen suuta.

Alue tunnetaan muun muassa Britannian kuninkaallisen laivaston 1809 Ranskan laivastosta saamasta voitosta sekä Britannian epäonnistuneesta hyökkäyksestä 1757.
Charles Villiers Stanford

**Charles Villiers Stanford** (30. syyskuuta 1852 Dublin – 29. maaliskuuta 1924 Lontoo) oli Isossa-Britanniassa toiminut irlantilaissyntyinen säveltäjä.

Stanford valmistui Cambridgen Queens’ Collegesta ja täydensi opintojaan Saksassa. Hän toimi Trinity Collegen urkurina lähes 20 vuotta ja oli myös kuoronjohtajana yliopistossa. Vuonna 1882 hän liittyi Royal College of Musicin henkilökuntaan, ja vuonna 1887 hänestä tuli Cambridgen yliopiston professori. Hänet lyötiin ritariksi vuonna 1902. Hänet haudattiin Henry Purcellin viereen Westminster Abbeyyn.

Stanfordin oppilaiden joukossa olivat Ralph Vaughan Williams, Gustav Holst, Samuel Coleridge-Taylor, John Ireland, Frank Bridge ja Arthur Bliss. Hänen sävellystuotantoonsa lukeutuu hengellisiä teoksia, seitsemän sinfoniaa ja kolme pianokonserttoa. Hänen ainoa suosiota saavuttanut oopperansa oli *Shamus O’Brien* (1896).

## Lähteet
Pekka Ritvos

**Pekka Ritvos** (18. maaliskuuta 1946 Helsinki – 25. heinäkuuta 2012 Helsinki) oli suomalainen päätoimittaja.

Ritvos valmistui Sanomien toimittajakoulusta ja työskenteli uransa aikana Helsingin Sanomissa, Kauppalehdessä ja Uudessa Suomessa. Välillä hän toimi jonkin aikaa tiedottajana KOP:ssa ja Suomen Yrittäjäin Keskusliiton tiedotusjohtajana. Hän palasi Kauppalehteen päätoimittajaksi vuonna 1987. Hänen aikanaan ja ansiostaan syntyi Kauppalehti Optio.

Ritvoksen harrastuksiin kuului kulinarismi, ja hän julkaisi Ari Larnemaan ja Kaius Hedenströmin kanssa kirjan *Suomalainen ruokaretki*. Helsingin Suomalaisen Klubin puheenjohtajana hän oli toteuttamassa klubin suurhanketta, Jean Sibelius -verkkosivustoa.

Ritvos jäi Kauppalehdestä eläkkeelle vuoden 2007 suurten henkilöstöjärjestelyjen yhteydessä.

## Teokset
* Ari Larnemaa, Pekka Ritvos & Kaius Hedenström, *Suomalainen ruokaretki*. Tammi 2001 
* *Yrittämisen juhlaa*, toim. Pekka Ritvos ja Vesa Veikkola, Yrittäjäin Fennia, 1988 
* *Yrittämisen juhlaa*, vuodet 1968-1988 toim. Pekka Ritvos ja Vesa Veikkola; vuodet 1989-1998 toim. Pekka Viskari ja Leila Heikkilä. Yrittäjäin Fennia, 1998 
* *Yrittämisen juhlaa*, vuodet 1968-1988 toim. Pekka Ritvos ja Vesa Veikkola; vuodet 1989-2003 toim. Pekka Viskari ja Leila Horelli. Fennia, 2003  (virh. )

## Lähteet
Mosenergo

**Mosenergo** () on Gazprom-konserniin kuuluva energiantuotantoyhtiö Venäjällä. Yhtiö tuottaa lämpö- ja sähköenergiaa Moskovaan ja Moskovan alueelle käyttäen energialähteenään lähinnä fossiilisia polttoaineita.

Energiayhtiön kotipaikka on Moskova. Mosenergon osakkeet noteerataan Moskovan pörssissä () ja Lontoon pörssissä ().

## Gazpromin suurin energiantuotantoyhtiö

Mosenergon osuus Gazpromin lämpöenergian tuotannosta oli vuonna 2011 noin kaksi kolmasosaa ja sähköntuotannosta kolmasosa:
* tuotettu sähköenergia 64,7 tuhatta&nbsp;GWh (konserni 172,8 tuhatta&nbsp;GWh)
* tuotettu lämpöenergia 66,4 milj.&nbsp;Gcal (konserni 98,8 milj.&nbsp;Gcal)

Tuotantokapasiteettinsa puolesta Mosenergian osuudet olivat likimain tuotantomääriä vastaavat osuudet. Yhtiön sähköntuotantokapasiteetti oli vuonna 2011 yhteensä 12,3&nbsp;GW (Gazprom yhteensä 37&nbsp;GW) ja lämmöntuotantokapasiteetti oli 35,0&nbsp;Gcal/h (konserni 53,9&nbsp;Gcal/h).

## Lähteet

## Aiheesta muualla
*Mosenergon kotisivut  ja  (mosenergo.ru)
Kaapeliliitin

**Kaapeliliitin** (kaapelikenkä, "Abiko-liitin") on sähköliitin, joka on yleinen auton sähköisissä kytkennöissä, jotka voivat olla esim. releitä tai valoja. Kaapeliliittimet yhdistetään johtoon kuorimalla ensin johtoa, jotta kuparia on esillä. Sitten puristetaan liitinpihdeillä kaapeliliitin siten että johto jää puristuksiin.

Kaapeliliittimiä on eri mallisia:
*lattaliitin (lattapistoke ja lattapistokehylsy)
*rengasliitin (rengaskaapelikenkä)
*haarukkaliitin (haarukkakaapelikenkä)
*piikkimallinen kaapeliliitin (piikkikaapelikenkä)
*putkimallinen kaapeliliitin (pyöröpistokeliitin, pyöröpistoke ja pyöröpistokehylsy)
*jatkoholkki johtimen jatkamiseen (puristetaan päistään kahteen johtoon)

## Katso myös
*Kaapeliholkki

## Aiheesta muualla
*Puristusliittimet, YE
*Eristetyt liittimet, TSP
Vaahteraliigan kausi 2005

**Vaahteraliigan kausi 2005** oli Vaahteraliigan historian 26. kausi. Kausi käynnistyi 4. kesäkuuta 2005 ja Vaahteramalja XXVI pelattiin 10. syyskuuta 2005. Porvoon Butchers voitti ensimmäisen mestaruutensa kaudella. Uutena Vaahteraliigajoukkueena nähtiin Sea City Storm joka otti Pori Bearsin paikan liigassa.

## Runkosarja
Runkosarjassa pelattiin kymmenen kierrosta, joissa jokaisella joukkueella oli viisi koti- ja viisi vierasottelua. Runkosarja saatiin päätökseen 28. elokuuta.

## Pudotuspelit

;Sijoitusottelu
10.9. - Lappeenranta, Kimppisen kenttä
Rajaritarit – Jaguaarit : *Jaguaarit luovutti*

;Tasonmittausottelu
18.9. - Helsinki, Veldromi
GS Demons – Jaguaarit : **14–0** (7–0)

## Lähteet
Vesiurut

**Vesiurut** (hydrauliset urut, hydraulis) ovat urut, jotka soivat ilman vaikutuksesta. Ilman liikkeelle laittajana toimii vesiuruissa vesi ja sen hydrostaattinen paine.

## Katso myös
*Suihkulähde
KHM

**KHM** tai **khm** voi viitata johonkin seuraavista:

* 
* 
* Oslon Kulttuurihistorian museo, norj. *Kulturhistorisk museum*, KHM
* Wienin taidehistoriallinen museo, saks. *Kunsthistorisches Museum*, KHM
Lido (ravintola)

**Lido** on latvialainen ravintolaketju, joka on perustettu vuonna 1987. Sen omistaa Gunārs Ķirsons. Ketjuun kuuluu yhdeksän ravintolaa, joissa työskentelee yli 1&nbsp;000 henkilöä. Yrityksen päämarkkina-alue on Latvian pääkaupunki, Riika. Ketju on tunnettu siitä, että asiakkaat saavat itse kasata annokset buffet-tyyppisesti ja maksavat annoksen painon mukaan kassalle. Lidolla on myös oma panimo, jossa se tuottaa muutamaa erityyppistä olutta.

Vuonna 2009 yritys avasi ensimmäisen ravintolansa Viroon. Lido suunnitteli ravintolan ja huvipuiston avaamista myös Suomeen vuodeksi 2013. Vuoden 2015 alussa Lido sai jatkettua sille Lappeenrannassa varatun tontin varausta vuodella, mutta toimitusjohtajan myönsi, että viivytykset ovat mahdollisia.

## Lähteet

## Aiheesta muualla
*LIDO:n kotisivut
Silistran alue

**Silistran alue** () on yksi Bulgarian alueista. Alue sijaitsee Bulgarian pohjoisrajalla Cadrilaterin historiallisella alueella Tonavan varrella. Silistran alue on jaettu seitsemään kuntaan.

## Kunnat
*Alfatar
*Dulovo
*Glavinitsa
*Kajnardža
*Silistra
*Sitovo
*Tutrakan

## Lähteet
Miesten karsinnat maahockeyssa kesäolympialaisissa 2012

**Miesten karsinnat maahockeyssa kesäolympialaisissa 2012** järjestettiin kolmena erillisenä turnauksen, joiden voittajat pääsivät vuoden 2012 olympialaisten miesten maahockeyturnaukseen. Karsintoihin osallistui yhteensä 18 joukkuetta, jotka oltiin jaettu kolmeen lohkoon. Karsinnat käytiin Intiassa, Irlannissa ja Japanissa vuoden 2012 aikana. 

Ensimmäisessa turnauksessa Intia eteni olympialaisiin lyötyään Ranskan 8–1, toisessa turnauksessa Etelä-Korea voitti Irlannin 3–2 ja viimeisessä turnauksessa Etelä-Afrikka voitti Japanin 2–1.

## Joukkueet

Seuraavat 18 joukkuetta osallistuivat kolmeen olympiaturnaukseen. Paikan karsintoihin joukkueet olivat ansainneet maaosaturnausten kautta:

1 korvattu Italialla
2 korvattu Brasilialla
3 korvattu Singaporella
4 Etelä-Afrikka osallistui karsintoihin, joten Espanjan kisoihin rankingsijoituksen perusteella

## Ensimmäinen karsintaturnaus

Ensimmäinen karsintaturnaus pelattiin Intian New Delhiissä 16. helmikuuta – 25. helmikuuta 2012 välisenä aikana. Areenana toimi Dhyan Chand National Stadium.

### Alkulohko

----

----

----

----

----

----

----

----

----

----

----

----

----

----

### Sijoitusottelut

#### Sijat viisi ja kuusi

#### Sijat kolme ja neljä

#### Sijat yksi ja kaksi

### Palkinnot ja loppulliset sijoitukset

* Paras pelaaja:  Sardara Singh
* Paras maalivahti:  Mariusz Chyla
* Paras maalintekijä:  Sandeep Singh (16 maalia)
* *Reilu peli*-joukkue: 

## Lähteet
Ancyluskotilo

**Ancyluskotilo** (*Ancylus fluviatilis*) on virtavesissä elävä pieni makean veden nilviäislaji.

## Koko ja ulkonäkö
Ancyluskotilon kuori on noin 6 mm pitkä ja 5 mm leveä. Se on kierteetön, kupumainen, ja kuoren huippuna on taaksepäin kaartuva, hieman koukkumainen kärki. Kuoren ulkopinnassa voi olla heikkoja pitkittäisuurteita. Väriltään kuori vaihtelee kellanruskeasta tummanharmaaseen.

## Levinneisyys
Lajia tavataan laajalti Euroopassa ja Pohjois-Afrikassa. Uudempien tutkimusten mukaan se saattaa muodostaa kryptisen lajiryhmän kolmen muun kotilolajin kanssa. Tällöin varsinaisen *Ancylus fluviatilis* -lajin levinneisyys rajoittuisi Espanjasta Sloveniaan ulottuvan linjan pohjoispuoliseen Eurooppaan. Suomessa ancyluskotiloa tavataan suunnilleen Oulun korkeudelle saakka.

## Elinympäristö ja elintavat
Laji elää veden alla kiinnittyneenä kivien pintaan. Se on paikoittainen makean veden laji, joka edellyttää elinpaikaltaan voimakkaasti virtaavaa ja hapekasta vettä sekä yleensä kivikkoista pohjaa. Joskus sitä tavataan myös järvien rannoilla, joille kohdistuu riittävän voimakas aallokko. Laji ei siedä veden laadun tai lämpötilan muutoksia ja paikoin vesistöjen saastuminen aiheuttaa vaaran kotilopopulaatioille. Kotilo käyttää ravinnokseen leviä.

## Evoluutio ja subfossiilit
Ancyluskotilo tunnetaan fossiiliaineistosta ainakin 2,5&ndash;1,7 miljoonaa vuotta sitten vallinneelta varhaiselta pleistoseenikaudelta saakka. Toisaalta se esiintyy subfossiilina Itämeren paikalla noin 10&nbsp;000 vuotta sitten sijainneen makeavetisen Ancylusjärven aikaisissa sedimenteissä. Ancylusjärvi on nimetty näiden sille tyypillisten kuorilöytöjen mukaan.

## Lähteet
Roger Quilter

**Roger Quilter** (1. marraskuuta 1877 Brighton – 21. syyskuuta 1953 Lontoo) oli brittiläinen säveltäjä. Hänet tunnetaan ensisijaisesti säveltämistään lauluista.

Quilter opiskeli Eton Collegessa ja myöhemmin Frankfurtissa, Saksassa. Hän sai mainetta, kun Denham Price esitti hänen teoksensa *Songs of the Sea* vuonna 1900; merkittäviä olivat myös Gervase Elwesin kantaesitykset teoksista *To Julia* vuonna 1905 ja *Seven Elizabethan Lyrics* vuonna 1908. Joskus Quilter säesti omien laulujensa esityksiä, ja hän levytti niistä monia Mark Raphaelin kanssa.

Quilterin ooppera *Julia* (1936) ei onnistunut kokonaisuutena, mutta osia siitä on julkaistu erillisinä lauluina. Säveltäjän kevyt orkesterimusiikki oli menestyneempää. Tähän kuuluu muun muassa *A Children's Overture* (1919). Myös Quilterin säveltämä *[[Where the Rainbow Ends]]* -näyttämömusiikki saavutti suosiota. Hänen maineensa kuitenkin perustuu lauluihin, joita hän sävelsi toistasataa.

Quilter oli homo, joka kärsi seksuaalisuudestaan. Varsinkin elämänsä myöhemmissä vaiheissa häntä vaivasivatkin mielenterveysongelmat ja psykosomaattiset sairaudet.

## Lähteet

## Aiheesta muualla
* IMSLP: Ilmaisia nuotteja
* Roger Quilter sivusto
Guy

**Guy** voi tarkoittaa seuraavia:

## Henkilöitä
*Guy, etunimi

### Sukunimenä
*Alice Guy-Blaché (1873–1968), ranskalainen elokuvantekijä ja studiojohtaja
*Athol Guy (s. 1940), australialainen muusikko
*Barry Guy (s. 1947), brittiläinen säveltäjä
*Billy Guy (1936–2002), yhdysvaltalainen laulaja
*Brent Guy (s. 1960), yhdysvaltalainen jalkapallovalmentaja
*Buddy Guy (s. 1936), yhdysvaltalainen kitaristi
*Charles L. Guy (1856–1930), yhdysvaltalainen poliitikko
*Constantin Guys (1802–1892), ranskalainen journalisti
*Edna Guy (1907–1982), yhdysvaltalainen tanssija
*Étienne Guy (1774–1820), kanadalainen poliitikko
*Fabrice Guy (s. 1968), ranskalainen yhdistetyn hiihtäjä
*Fritz Guy (s. 1930), yhdysvaltalainen teologi
*Greg Guy, yhdysvaltalainen koripalloilija
*Henry Lewis Guy (1887–1956), brittiläinen koneteknikko
*Jasmine Guy (s. 1962), yhdysvaltalainen näyttelijä
*John Guy (k. 1629), englantilainen poliitikko
*John Guy (s. 1949), brittiläinen historioitsija
*Lewis Guy (s. 1985), englantilainen jalkapalloilija
*Nathan Guy (s. 1970), uusiseelantilainen poliitikko
*Phil Guy (1940–2008), yhdysvaltalainen kitaristi
*Ray Guy (1949–2022), yhdysvaltalainen amerikkalaisen jalkapallon pelaaja
*Richard K. Guy (1916–2020), brittiläinen matemaatikko
*Rosa Guy (1925–2012), yhdysvaltalainen kirjailija
*Thomas Guy (1644–1724), brittiläinen Guyn sairaalan perustaja
*William Guy (1810–1885), brittiläinen fyysikko
*William L. Guy (1919–2013), yhdysvaltalainen poliitikko

## Maantiede
*Guyana
*Guy, kaupunki Arkansasissa
*Guy, kunnallishallinnoton alue Indianassa
*Guy, kunnallishallinnoton alue Kentuckyssa
*Guy, kunnallishallinnoton alue Texasissa
*Guys, kaupunki Tennesseessä
*Guy, kylä Albertassa, Kanadassa

## Muita
*Guyn sairaala, sairaala Lontoossa
*Guy Street, katu Montrealissa
*Guy Motors, entinen autonvalmistaja
*Guy, yhdysvaltalainen yhtye
***[[Guy (albumi)|Guy]]*, edellisen albumi
**[[Guy (elokuva)|Guy]]*, elokuva vuodelta 1997
*”G.U.Y.”, Lagy Gagan kappale.
Miehet elämässäni

**Miehet elämässäni** (*Riding in Cars with Boys*) on vuonna 2001 ensi-iltansa saanut draamaelokuva, jonka ohjasi Penny Marshall. Elokuvan pääosassa esiintyy Drew Barrymore.

## Rooleissa
Edinburghin kirjamessut

**Edinburghin kirjamessut** (*Edinburgh International Book Festival*) on vuosittain elokuussa Skotlannissa Edinburghissa järjestettävä kirjallisuustapahtuma. Messuja on mainittu lajissaan maailman suurimmaksi tapahtumaksi. Tapahtumassa järjestetään erilaisia kulttuuri- ja politiikka-aiheisia keskusteluja, ja siellä on myös runsaasti lastenohjelmaa. 

Messut järjestetään samaan aikaan kuin muun muassa Edinburgh Festivaliin kuuluvat esittävien taiteiden festivaalit Edinburgh International Festival ja Edinburgh Festival Fringe.

## Historia
Kirjamessut järjestettiin ensimmäisen kerran teltassa Edinburghissa vuonna 1983, ja alkuun ne järjestettiin joka toinen vuosi, vuodesta 1997 vuosittain. Nykyisin kirjamessut on suuri ja koko ajan kasvava kansainvälinen tapahtuma, joka liittyy Edinburghin elokuisiin kulttuuritapahtumiin. Mahdollisesti juuri tästä syystä nimesi Unesco vuonna 2004 Edinburghin ensimmäiseksi kirjallisuuskaupungiksi, City of Literature.

## Lähteet

## Aiheesta muualla

*Edinburghin kirjamessujen sivusto
*Edinburghin festivaaliopas
Natalie Dormer

**Natalie Dormer** (s. 11. helmikuuta 1982 Reading, Englanti) on englantilainen näyttelijä. Hän on näytellyt muun muassa Anna Boleynia televisiosarjassa *[[Tudors]]*, Margaery Tyrellia televisiosarjassa *[[Game of Thrones]]* ja Irene Adleria televisiosarjassa *[[Holmes NYC]]*. Hän esiintyy myös elokuvissa *[[Nälkäpeli – Matkijanärhi, osa 1]]* ja *[[Nälkäpeli – Matkijanärhi, osa 2|osa 2]]*, joissa hän näyttelee Cressidaa.

## Filmografia
### Elokuvat

### Televisio

### Teatteri

## Aiheesta muualla

*
Rostelecom

**Rostelecom** (myös **Rostelekom**, ) on Venäjän merkittävimpiä tietoliikenneyhtiötä. Rostelecomilla oli vuonna 2015 laajakaistaliittymistä 37&nbsp;prosentin osuus kuluttajamarkkinoilla, 35&nbsp;% yritysasiakkaista, IPTV-liittymistä 67&nbsp;% osuus, maksu-tv-liittymistä 28&nbsp;% osuus ja kiinteistä puhelinliittymistä 62&nbsp;% osuus. Matkapuhelinverkoissa yhtiö on yhteistyössä Tele2 Russian kanssa, joka oli vuonna 2015 maan neljänneksi suurin operaattori 15 prosentin tilaajaosuudella. Vuonna 2011 Rostelecomin oman matkapuhelinoperaattoritoiminnan markkinaosuus oli 6&nbsp;%. 

Yhtiö on kirjoilla Pietarissa, mutta sen pääkonttori on Moskovassa. Yhtiön osakkeet noteerataan Moskovan pörssin (MCX) lisäksi Lontoon (LSE) ja Frankfurtin pörssissä. Forbes luokitteli yhtiön Venäjän 14. suurimmaksi yritykseksi kevään 2012 suuryritysten listallaan.

RIAratingin sadan venäläisen suuryrityksen vuoden 2014 vertailussa yhtiö sijoittui markkina-arvoltaan 27. suurimmaksi. Yhtiön arvoksi arvioitiin vuoden 2013 lopussa noin 177 miljardia ruplaa (−49,7&nbsp;% edellisvuoteen). Kolme vuotta myöhemmin yhtiö oli sijalla 37, markkina-arvon ollessa noin 200 miljardia ruplaa (3&nbsp;559 miljoonaa Yhdysvaltain dollaria).

## Lähteet
Stephen Kiprotich

**Stephen Kiprotich** (s. 27. helmikuuta 1989 Kapchorwa) on ugandalainen kestävyysjuoksija.

Kiprotich voitti Lontoon olympialaisissa 2012 maratonjuoksun ajalla 2.08.01. Hän ratkaisi juoksun 37 kilometrin kohdalla ylämäkiosuudella. Kiprotichin olympiakulta oli Ugandan ensimmäinen olympiamitali vuoden 1996 jälkeen ja ensimmäinen kulta vuoden 1972 jälkeen. Moskovan MM-kilpailuissa 2013 Kiprotich voitti maailmanmestaruuden ajalla 2.09.51. Daegun MM-kilpailuissa 2011 hän oli maratonilla kahdeksas, Pekingissä 2015 kuudes, Rio de Janeiron olympialaisissa 2016 neljästoista ja Dohan MM-kilpailuissa 2019 kahdeksastoista. Hän keskeytti maratonin vuodelle 2021 siirretyissä Tokion olympialaisissa.

Kiprotich karsiutui 5&nbsp;000&nbsp;metrin juoksun alkuerissä Osakan MM-kilpailuissa 2007. Hän sijoittui alle 20-vuotiaiden MM-kilpailuissa 2008 viidenneksi 10&nbsp;000&nbsp;metrillä. Maastojuoksun MM-kilpailuissa hän sijoittui miesten sarjassa 23:nneksi 2009, kuudenneksi 2011 ja 17:nneksi 2017. MM-joukkuekilpailussa hän sai pronssia 2011 ja 2017. Junioreiden sarjassa hän oli parhaimmillaan kahdestoista 2008, ja sai tuolloin myös pronssia joukkuekilpailussa.

Kiprotich sijoittui Tokion maratonilla kolmanneksi vuonna 2012 ja toiseksi vuonna 2015.

Kiprotichin ennätys maratonilla on 2.06.33 Tokion maratonilta 2015.

## Lähteet

## Aiheesta muualla
Uinnin pitkän radan Euroopan-mestaruuskilpailut 1950

**Uinnin pitkän radan Euroopan-mestaruuskilpailut** järjestettiin vuonna 1950 seitsemännen kerran. Kilpailut pidettiin Itävallan Wienissä 20.–27. elokuuta. Kilpailujen pitopaikkana toimi Wiener Stadionbad ja ne järjesti Euroopan uimaliitto LEN. Kilpailulajeina olivat uinti, uimahypyt ja miesten vesipallo.

## Mitalistit
### Uinti
#### Miehet

#### Naiset

### Uimahypyt

### Vesipallo

## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa

## Lähteet
*Uinnin ja uimahyppyjen tulokset  ja 2 
*Vesipallon tulokset
Greta Schalin

**Margareta (Greta) Ester Ingeborg Schalin** (s. *Kegel*, 20. marraskuuta 1897 Turku – 22. maaliskuuta 1993 Turku) oli suomalainen taidemaalari ja taidegraafikko. Schalinia on pidetty yhtenä Suomen parhaista kukkamaalareista ja häntä on kutsuttu Suomen kukkamaalauksen äidiksi yhdessä Anna Snellmanin kanssa.

Schalinin vanhemmat olivat kirjansitojamestari Hermann Kegel ja Edla Kegel (s. Ahlgren). Hän opiskeli Turun Taideyhdistyksen piirustuskoulussa vuosina 1915–1918. Vuonna 1921 hän avioitui häntä koulussa opettaneen Teodor Schalinin kanssa, joka oli myös taitava graafikko. Aluksi Schalin teki pääasiassa akvarelleja ja grafiikkaa, mutta vuodesta 1945 lähtien hän suuntautui öljymaalaukseen. Hän maalasi erityisen mielellään luonnonkukkia, joita hänelle toivat muun muassa monet turkulaiset lapset sekä kukkakauppiaat. Vaikka Schalin tunnetaan parhaiten juuri kukkamaalauksistaan, hänen teostensa aiheina oli myös maisemia, kaupunkinäkymiä ja sisätiloja. Vanhemmiten hänen teoksensa muuttuivat yhä modernimmiksi, ja hän maalasi useita voimakkaimmista kukka-asetelmistaan vasta noin 90-vuotiaana.

Schalin toimi Turun taideyhdistyksen piirustuskoulussa myös opettajana.

## Lähteet
*Uppslagsverket Finland
*Antiikin lumoissa: Kukkamaalausten äiti; Greta Kegel Turun Sanomat 31.7.2004
*Kuvataiteilijamatrikkeli
*Oravien aarteita: Greta Schalin (1897–1993)

## Aiheesta muualla
*Schalin, Greta s. 1897 – k. 1993. Suomalaisen kuvataiteen bibliografia
*Artikkeli Schalinista Suomen Turku -lehdessä 4/1977 s. 42–43
Carice van Houten

**Carice van Houten** (s. 5. syyskuuta 1976 Leiderdorp, Alankomaat) on alankomaalainen näyttelijä. Hän on voittanut viisi hollantilaista elokuvapalkintoa (”kultaista vasikkaa”) vuosina 1999, 2001, 2006, 2010 ja 2011. Hänen roolinsa elokuvassa *[[Black Book]]* avasi hänelle tien Hollywoodiin ja elokuviin *[[Operaatio Valkyrie (vuoden 2008 elokuva)|Operaatio Valkyrie]]* ja *[[Repo Men – noutajat]]*. Van Houten on näytellyt Melisandrea yhdysvaltalaisessa televisiosarjassa *[[Game of Thrones]]*.

## Filmografia
### Elokuvat

### TV-sarjat

## Lähteet
John Bradley

**John Bradley** (s. 15. syyskuuta 1988) on englantilainen näyttelijä, joka esittää Samwell Tarlya yhdysvaltalaisessa televisiosarjassa *[[Game of Thrones]]*. Rooli oli Bradleyn ensimmäinen.

## Lähteet

## Aiheesta muualla
William Hurlstone

**William Yeates Hurlstone** (7. tammikuuta 1876 – 3. toukokuuta 1906) oli brittiläinen säveltäjä. Hän syntyi köyhtymisestä kärsineeseen taiteelliseen perheeseen ja oli sairaalloinen jo teini-ikäiseksi tullessaan. Hän kuoli 30-vuotiaana astman takia; alle vuotta aiemmin hän oli saanut nimityksen Royal College of Musicin professoriksi. Hänen teostensa joukossa ovat d-molliviulusonaatti (1896), *Variations on an Original Theme* (1896) ja *The Magic Mirror* -orkesterisarja (1900).

## Lähteet
Djalonket

**Djalonket** (*dialonket*, *jalunkat*) ovat Fouta Djallonin ylängön lähialueilla Guineassa, Sierra Leonessa, Guinea-Bissaussa,  Malissa ja Senegalissa asuva mande- eli mandingoryhmään kuuluva kansa. Kieleltään he ovat lähellä susuja. Djalonkeja on noin 200&nbsp;000 henkeä. Toisten lähteiden mukaan heitä olisi Guineassa noin 118&nbsp;000, Sierra Leonessa noin 39&nbsp;000, Malissa noin 15&nbsp;000 ja Senegalissa noin 13&nbsp;000.

Djalonket ovat Fouta Djallonin alkuperäisväestöä, joka joutui fulbejen alistamaksi 1700-luvulla. Samory Tourén johtamat malinket käännyttivät heidät muslimeiksi 1800-luvun lopussa. Djalonkejen pääelinkeinot ovat maanviljely ja karjanhoito. Nykyään monet työskentelevät Sierra Leonen timanttikaivoksilla tai kaupungeissa. 

## Lähteet
Slivenin alue

**Slivenin alue** () on Bulgarian alue maan keskiosissa. Alue on nimetty sen teollisen ja taloudellisen keskuksen Slivenin mukaan. Slivenin alue on jaettu neljään kuntaan.

## Kunnat
*Kotel
*Nova Zagora
*Sliven
*Tvarditsa

## Lähteet
Karvakuisma

**Karvakuisma** (*Hypericum hirsutum*) on monivuotinen, 40–80 cm korkea ruoho. Terälehdet ovat keltaiset. Nimensä mukaisesti karvakuisman varsi ja lehdet ovat karvaiset. Lajinmäärityksen varmistavat liereä varsi, suippotyviset lehdet ja nystyhampainen verhiö. Karvakuisma on keskieurooppalainen lauhkean vyöhykkeen kasvi, jonka levinneisyys Suomessa on rajoittunut maan lounaissaaristoon. Sen kasvupaikkoja ovat katajikot, metsiköt, metsänreunat ja pientareet.

## Lähteet

## Aiheesta muualla
* 
*Suomen Lajitietokeskus: Karvakuisma (''Hypericum hirsutum'')
*Pohjolan kasvien pauloissa: ''Hypericum hirsutum'' – karvakuisma
*Pherobase: Floral volatiles of Hypericum hirsutum
Joseph Pastor Neelankavil

**Joseph Pastor Neelankavil** CMI (19. maaliskuuta 1930 – 17. helmikuuta 2021) oli intialainen syyrialais-malabarilaiskatolinen piispa. Hän sai pappisvihkimyksensä 17. toukokuuta 1960, ja hän sai 20. joulukuuta 1986 nimityksen Sagarin hiippakunnan johtoon. Piispaksi vihkiminen seurasi 22. helmikuuta 1987. Pääkonsekraattorina toimi Joseph Kundukulam, jota avustivat Eugene Louis D'Souza ja Raphael Cheenath. Neelankavil jäi eläkkeelle 2. helmikuuta 2006.

## Lähteet
Anthony Chirayath

**Anthony Chirayath** (s. 30. heinäkuuta 1941) on intialainen syyrialais-malabarilaiskatolinen piispa. Hänet vihittiin papiksi Sagariin 2. tammikuuta 1970 ja nimitettiin sen piispaksi 2. helmikuuta 2006. Piispaksi vihkiminen seurasi 25. maaliskuuta. Pääkonsekraattorina toimi Varkey Vithayathil, jota avustivat Jacob Thoomkuzhy ja Joseph Pastor Neelankavil.

## Lähteet
Select Sport

**Select Sport A/S** on tanskalainen urheiluvälinevalmistaja. Se on erikoistunut joukkuepeleissä käyttäviin varusteisiin, kuten palloihin ja jalkineisiin. Yhtiön perusti vuonna 1947 jalkapallomaalivahti Eigil Nielsen. 

Vuonna 1951 Select toi markkinoille maailman ensimmäisen sisäpuolelta ommellun jalkapallon. Uusi pallotyyppi piti muotonsa vanhoja paremmin. Pallon ulkopinnalla olleiden ompeleiden puuttuessa sitä oli myös helpompi käsitellä pelatessa. Arvoturnauksissa palloa käytettiin ensimmäisen kerran vuoden 1952 Helsingin olympialaisissa.

1960-luvun alussa yhtiö kehitti kuuluisimman pallomallinsa. Vuonna 1962 esiteltiin käsinommeltu jalkapallo, joka koostui 32:sta nahanpalasta. Niistä 12 on mustia säännöllisiä viisikulmioita ja 20 valkoisia säännöllisiä kuusikulmioita. Se oli suunniteltu erityisesti mustavalkotelevisiolle. Amerikkalaisen teoreetikon Buckminster Fullerin kehittämän geometrisen mallin mukaan tehty pallo on edelleen maailman tunnetuin jalkapallomalli.

Jalkapallojen lisäksi Select tunnetaan myös käsipallojen valmistajana. Muun muassa Lontoon olympialaisten 2012 virallinen pallo oli yhtiön valmistama.

## Lähteet
*Yhtiön kotisivut
Adélio Tomasin

**Adélio Giuseppe (José) Tomasin** (27. huhtikuuta 1930 Montegaldella – 30. syyskuuta 2024) oli italialaissyntyinen Brasiliassa toimiva roomalaiskatolinen piispa. Hänestä tuli Poveri Servi della Divina Provvidenzan jäsen 17. lokakuuta 1951, ja hän sai pappisvihkimyksensä 26. maaliskuuta 1955. Hänet nimitettiin Quixadán hiippakunnan johtoon 16. maaliskuuta 1988, ja piispaksi vihkiminen seurasi 26. maaliskuuta. Pääkonsekraattorina toimi João Cláudio Colling, jota avustivat Alfredo Vicente Scherer ja Thadeu Gomes Canellas.

Tomasin jäi eläkkeelle 3. tammikuuta 2007.

## Lähteet
Maurice Karkoff

**Maurice Ingvar Karkoff** (17. maaliskuuta 1927 Tukholma – 2013) oli ruotsalainen säveltäjä. Hänestä tuli Föreningen svenska tonsättaren jäsen vuonna 1954. Hän on säveltäjä Ingvar Karkoffin isä. Hän sävelsi vuonna 1965 elokuvamusiikin *[[Juninatt]]iin*, ja vuonna 2006 hän voitti Christ Johnson -suurpalkinnon.

Vuonna 2007 julkaistiin Olof Höjerin soittama kokoelma Karkoffin pianomusiikkia.

## Lähteet
Diori Hamanin kansainvälinen lentoasema

**Diori Hamanin kansainvälinen lentoasema**  on lentoasema Nigerin pääkaupungissa Niameyssä. Vuonna 2004 lentoaseman kautta kulki 97&nbsp;814 matkustajaa. Siviililiikenteen lisäksi lentokenttäkompleksiin kuuluu myös Nigerin asevoimien tukikohta *Armee d'Air*.

## Lentoyhtiöt ja kohteet
*Air Algérie, Alger
*Air Burkina, Abidjan, Ouagadougou
*Air France, Pariisi
*Air Mali, Bamako
*ASKY Airlines, Abidjan, Lomé, Ouagadougou
*Royal Air Maroc, Casablanca
*Senegal Airlines, Dakar, Bamako

## Lähteet

## Aiheesta muualla
Buckner

**Buckner** voi tarkoittaa seuraavia:

## Henkilöitä
* Bill Buckner (1949–2019), yhdysvaltalainen baseballpelaaja
* Billy Buckner (s. 1983), yhdysvaltalainen baseballpelaaja
* Dave Buckner (s. 1976), yhdysvaltalainen rumpali
* Brentson Buckner (s. 1971), yhdysvaltalainen jalkapalloilija
* Jack Buckner (s. 1961), brittiläinen kestävyys- ja keskimatkojen juoksija
* M. M. Buckner, yhdysvaltalainen tieteiskirjailija
* Milt Buckner (1915–1977), yhdysvaltalainen jazzmuusikko
* Mordecai Buckner (1735–1787), pohjoisamerikkalainen siirtokuntien armeijan upseeri
* Quinn Buckner (s. 1954), yhdysvaltalainen koripalloilija ja valmentaja
* Richard Buckner, yhdysvaltalainen laulaja
* Simon Bolivar Buckner (1823–1914), Etelävaltioiden kenraali Yhdysvaltain sisällissodassa
* Simon Bolivar Buckner Jr. (1886–1945), yhdysvaltalainen kenraali
* Susan Buckner (1952–2024), yhdysvaltalainen näyttelijä.

## Paikkoja
*Buckner (Arkansas)
*Buckner (Kentucky)
*Buckner (Illinois)
*Buckner (Missouri)
*Buckner Mountain
Major League Roller Hockey

**Major League Roller Hockey** on Pohjois-Amerikassa toimiva rullakiekon ammattilaissarja. Se perustettiin vuonna 1998 ammattilaissarjaksi, mutta joutui ensimmäisen toimintavuotensa jälkeen muuttamaan toiminnan puoliammattimaiseksi.

Ensimmäisellä, ammattilaissarjana pelatulla kaudella mukana oli 14 joukkuetta Yhdysvalloista ja kuusi Isosta-Britanniasta.
Vuosina 2005&ndash;2008 pelattiin niin kutsuttu Super League, jossa Amerikan ja Euroopan parhaat joukkueet kohtasivat. Vuosina 2000&ndash;2008 amatööri- ja puoliammattilaispohjalta pyörinyt sarja muuttui uudelleen ammattilaissarjaksi vuonna 2009, jolloin pelattiin niin kutsuttu Pro Tour. Vuodesta 2010 alkaen sarja on pyörinyt uudelleen sarjamuotoisena ammattilaisliigana.

Vuonna 2012 toiminta laajeni uudelleen Eurooppaan, kun Major League Roller Hockey Europe alkoi järjestää turnauksia eurooppalaisille seurajoukkueille, tavoitteena eurooppalaisen ammattilaisliigan perustaminen. Kausi huipentui huhtikuussa 2013, kun Amerikan ja Euroopan parhaat kohtasivat Floridassa. Mestaruuden vei kalifornialainen Breakaway Bullies ennen Tukholman Marsblade Capitalsia ja Koovee Rollersia Tampereelta.

## Lähteet
Brigetta Barrett

**Brigetta Barrett** (s. 24. joulukuuta 1990 Avondale, Arizona) on yhdysvaltalainen korkeushyppääjä, olympia- ja MM-mitalisti.

Barrett sijoittui Daegun MM-kilpailuissa 2011 kymmenenneksi ja voitti samana vuonna universiadit. Hän voitti olympiahopeaa vuoden 2012 Lontoon olympiakisoissa ennätyksellään 203 cm. Moskovan MM-kilpailuissa 2013 hän sai hopeaa tuloksella 200.

Barrett opiskeli ja kilpaili Arizonan yliopiston riveissä vuosina 2009–2013. Hän on voittanut NCAA:n ulko- ja sisäratamestaruuden 2011, 2012 ja 2013 sekä Yhdysvaltojen ulkoratamestaruuden 2011 ja 2013. Hän on hypännyt ulkoradoilla parhaimmillaan 204&nbsp;cm (2013) ja sisäradoilla 197&nbsp;cm (2012).

## Lähteet
USC Trojans

**USC Trojans** on yleisnimitys Etelä-Kalifornian yliopiston (USC) urheilujoukkueille. Yliopiston joukkueet kilpailevat Big Ten -konferenssissa. Trojans on yksi Yhdysvaltain yliopistourheilun menestyneimmistä seuroista.

Trojansin perinteisiä vihollisia ovat muun muassa Notre Damen yliopisto sekä paikallisvastustaja UCLA.

## Lajit
### Amerikkalainen jalkapallo
Trojans pelaa amerikkalaisessa jalkapallossa NCAA:n I-divisioonan korkeimmassa FBS-sarjassa. Trojans pelaa kotiottelunsa Los Angeles Memorial Coliseumilla. Trojans on voittanut amerikkalaisessa jalkapallossa 9 kansallista mestaruutta.

## Mestaruudet

*Miehet **(95)**:
**Amerikkalainen jalkapallo **(11)**: 1928, 1931, 1932, 1939, 1962, 1967, 1972, 1974, 1978, 2003, 2004
**Baseball **(12)**: 1948, 1958, 1961, 1963, 1968, 1970, 1971, 1972, 1973, 1974, 1978, 1998
**Voimistelu **(1)**: 1962
**Uinti ja sukellus **(9)**: 1960, 1963, 1964, 1965, 1966, 1974, 1975, 1976, 1977
**Yleisurheilu **(26)**: 1926, 1930, 1931, 1935, 1936, 1937, 1938, 1939, 1940, 1941, 1942, 1943, 1949, 1950, 1951, 1952, 1953, 1954, 1955, 1958, 1961, 1963, 1965, 1967, 1968, 1976
**Yleisurheilu (sisähalli) **(2)**: 1967,1972
**Tennis **(20)**: 1946, 1951, 1955, 1958, 1962, 1963, 1964, 1966, 1967, 1968, 1969, 1976, 1991, 1993, 1994, 2002, 2009, 2010, 2011, 2012, 2014
**Lentopallo **(6)**: 1949, 1950, 1977, 1980, 1988, 1990
**Vesipallo: **(8)**: 1998, 2003, 2005, 2008, 2009, 2010, 2011, 2018

*Naiset **(31)**:
**Golf **(3)**: 2003, 2008, 2013
**Koripallo **(2)**: 1983, 1984
**Uinti ja sukellus **(1)**: 1997
**Yleisurheilu **(3)**: 2001, 2018, 2021
**Jalkapallo **(2)**: 2007, 2018
**Tennis **(7)**: 1977 (2), 1978, 1979, 1980, 1983, 1985
**Lentopallo **(6)**: 1976, 1977, 1980, 1981, 2002, 2003
**Rantalentopallo **(6)**: 2016, 2017, 2021, 2022, 2023, 2024
**Vesipallo **(6)**: 1999, 2004, 2010, 2013, 2016, 2018

## Tunnettuja urheilijoita
* Mark McGwire, baseball-legenda.
* O. J. Simpson, amerikkalaisen jalkapallon pelaaja, NFL:n vuoden 1969 ykkösvaraus.
* Félix Sánchez, Dominikaanista tasavaltaa edustava aitajuoksija, kaksinkertainen olympiavoittaja.
* John Wayne, elokuvanäyttelijä; pelasi amerikkalaista jalkapalloa USC: ssä.
* Jesse Williams, korkeushypyn maailmanmestari.

## Aiheesta muualla
*Virallinen kotisivu
Utah Utes

**Utah Utes** on yleisnimitys Utahin yliopiston urheilujoukkueille. Yliopiston joukkueet kilpailevat Big 12 -konferenssissa, johon ne ovat kuuluneet syksystä 2024 lähtien.

Utesin suurimpia vihollisia ovat paikallisen Brigham Youngin yliopiston joukkueet, jotka tunnetaan nimellä BYU Cougars. Utahin ja BYU:n väliset ottelut amerikkalaisessa jalkapallossa tunnetaan nimellä *"Holy War"* (suomeksi *"Pyhä sota"*).

## Saavutukset
Utah Utes on saavuttanut seuraavat NCAA:n kansalliset mestaruudet:
* **Hiihto**
** Miehet (1): 1981
** Yhteinen (15):1983, 1984, 1986, 1987, 1988, 1993, 1996, 1997, 2003, 2017, 2019, 2021, 2022, 2023, 2025
* **Koripallo** 
** Miehet (1): 1944
* **Voimistelu**
** Naiset (9): 1982, 1983, 1984, 1985, 1986, 1990, 1992, 1994, 1995

## Tunnettuja urheilijoita
* Andrew Bogut, koripalloilija, NBA:n vuoden 
* Hanno Möttölä, suomalainen koripalloilija
* Alex Smith, amerikkalaisen jalkapallon pelaaja, NFL:n vuoden 2005 ykkösvaraus.

## Aiheesta muualla
*Virallinen kotisivu
Alvin Ulbrickson

**Alvin Edmund "Al" Ulbrickson** (10. lokakuuta 1930 Seattle, Washington – 6. heinäkuuta 2012) oli yhdysvaltalainen soutaja ja olympiamitalisti.

Ulbrickson voitti Yhdysvaltain joukkueessa perämiehellisen nelosen olympiapronssia Helsingissä 1952. Yhdysvaltain joukkue hävisi loppukilpailussa Tšekkoslovakialle ja Sveitsille.

Ulbrickson kuoli keuhkosyöpään 6. heinäkuuta 2012, 81-vuotiaana.

## Lähteet
* Al Ulbrickson Biography and Olympic Results  Olympics at Sports-Reference.com 

### Viitteet